
±JE  arte  me  die  a  scribere  non  cogitassem ,  nisi  le  gibus  academicis 
unicuique  esset  obtemperandum3  qui  summos  in  hac  scientiarumfacultate 
honores  obtinere 3  et  dein  praxim  exercere  studeat.  Et  révéra  nilnovi , 
vix  boni  aliquid  a  juniori  est  expectandum 3  si  quidem  prœstantissimi 
in  medicina  viri,  post  longam  cœteroquin  et  luculentissimam  praxim , 
de  morbis  dicentes ,  tôt  adhuc  indeterminata  praxeos  puncta  3  tôt 
adhuc  incompletas  et  incertas  post  se  reliquerunt  theorias  3  quœ  sane 
frustra  dilucidare  tentaret  ille  3  cui  desunt  experientiœ  et  observationis 
auxilia  3  quibus  deficientibus 3  ad  mentem  saltem  omnium  auctorum 
practicorum  y  nullus  unquam  in  dijficili  medendi  scientia  proderit. 
Quam  ut  nobis  persuasam  et  infixam  habeamus  veritatem ,  illorum3 
qui  medicinœ  profuerunt 3  scripta pervolvere  sufficit.  ^4  temporibus  nempe 
patris  ipsius  medicinœ  Hippocratis ,  quem  per  reliquum  vitœ  curri¬ 
culum  poenituit  suturam  cranii  pro  fissura  ejusdem  organi  sumpsisse 3 

ad  nostra  usque  tempora 3  pauci  sane  3  ne  dicam  nulli  3  invenienlur 
practici ,  qui  nunquam  tam  in  diagnosi 3  quam  in  prognosi  et  cura 
morborum  erraverint.  Tôt  et  tantis  dijficultatibus  ab  his 3  quæ  praxim 
medicam  attinent,  amotus ,  ad  aliam  necessario  confugere  debui  par- 
tem3  in  qua  dissertationis  materiam  desumerem.  d  hominem  itaque 
sanum  et  in  eo ,  quo  sese  Jiostris  quotidie  observationibus  exhibet 3 
statu  versantem  3  attentionem  contuli  3  variasque  inter  et  innumeras  3 
quas  nondum  solutas  relinquit  quœstiones  phjsiologia  3  illam  selegi3 
quæ  secretionem  urinariam  spectat.  Eo  magis  mihi  arrisit  hœc 3  quod 
nuperrime  adhuc  in  nostra  N. cademia  certamini  public o 3  liane  in  finem 
instituto  3  ut  vera  urince  determinari  possit  scaturigo  3  ansam  prœ- 
buerit.  Nam  etsi  modus  3  quo  producitur  urina 3  ad  mentem  majoris 
physiologorum  numeri  3  omnino  analogus  illi3  quem  pro  reliquis  hu- 
moribus  secretis  admis erunt 3  videatur  3  urinamque  actione  propria  et 
peculiari  renum  unice  secerni  coniendant 3  hœc  tamen  opinio  tam  bene 
stabilita  non  est3  ut  illam  omnes  simul  amplectantur.  Etenim  vario 
sub  respecta  a  le  gibus  3  cquibus  cœterœ  reguntur  glandulæ }  recedunt 
relies  tam  pro  quantitate  quam  pro  qualitate  fluidi  secreti.  Uncle 
nonnulli 3  quum  animcidverterint  potus  varios  in  stomacho  introductos 
paulo  post  per  urinas  foras  ejici  3  idque  celeritate  tanta  ut  longas  et 
côntortas  circulationis  vias  œgre  percurrere  potuerint  ;  aliam  viam 
magis  directam  stomachum  inter  et  vesicam  urinariam  existera  con -r 
tenderunt.  Quum  autem  nullum  aliud3  nisi  per  systema  lymphaticum  3 
pateret  iter3  hujus  ope  non  exiguam potulentorum  copiarn  pervenire  ad 
vesicam  affrmarunt.  Heine  etiam  opinionem ample xus  Ê^Darwiniis,  cujus 
hic  varia  argumenta  examini  submittere  proposai.  Nntect  tamen  non 
inutile  duxi  brevem  et  concinnam  apparatus  urinarii  dare  clescriptionem, 
in  quantum  nempe  ad  explicationem  phœnomenorum  physiologie orum 
conferre  valeat;  postea  vero  exhibere  for mationis  urinœ  modum ,  ad 
mentem  ciuctorum  3  qui  eamsoli  renum  actioni  adscripserunt ;  et  denique 
varia 3  quibus  Darwinus  opinionem  stabilire  conatus  est3  expérimenta 
et  observata  afferre3  ut  exinde  determinetur  3  in  quantum  illi  sit 
assentiendum. 


DISSERTATIO  MEDICA  INAUGURALIS 


DE 

SECRETIONE  URINÆ 


DE  ORGANIS  URINÆ  SECRETORIIS  ET  EXCRETORIIS. 

Organa  ilia,  quorum  descriptionem  suscipimus,  sunt:  capsulæ  surrénales-, 
(renes  succenturiati ,  capsulæ  atrabilariæ  )  ;  renes,  ureteres,  vesica  et 
urethra. 

Capsulæ  surrénales  duo  sunt  corpuscula ,  intus  excavata ,  parenchy- 
matosa ,  coloris  rubri  ;  rétro  peritonæum ,  supra  renes ,  quorum  extremi- 
tatem  superiorem  amplectuntur,  situm  obtinentia.  Existentia  eorum  con- 
stans  est,  etsi  usus  cæteroquin  nos  omnimodo  lateat.  Yolumen  illorum 
in  foetu  quam  in  adultis  majus.  Huic  suppositioni  ansam  præbuit ,  quod 
in  primis  vitæ  temporibus  aliquatenus  cum  nutritione  connectantur. 

Renes,  organa  urinæ  secernentia,  duæ  sunt  glandulæ  coloris  obscure 
rubentis,  formæ  ovoïdeæ,  in  utraque  facie  complanatæ,  in  latere  suo 
interno  scissuram  undique  illi,  quæ  in  semine  fabæ  observatur,  similem 
exbibentes.  Profunde  in  regione  lumbari,  ad  utrumque  latus  columnæ  ver- 
tebralis  siti  sunt  renes  rétro  peritonæum ,  ubi  massa  adipis  copiosa ,  densa 
et  solida  circumdantur.  Numerus  eorum  quandoque  ita  variât,  ut  nunc 
subjecta  quædam  très,  nunc  autem  unicum  tantummodo  exbibuerunt  ; 
in  utroque  vero  casu  ren  impar  lineam  corporis  mediam  ante  vertebras 


dorsales  occupabat.  Volumen  renum,  ratione  ad  corporis  evolutionern 
habita,  in  infantibus  quam  in  adultis,  apud  fæminas  quam  apud  viros 
majus  reperitur. 

Arteria  unica  sat  brebis  majorisque  voluminis  directe  ab  aorta  ad  in¬ 
ternam  renis  scissuram  dirigitur.  Venæ  autem  et  nervi  niliil  peculiare 
præbent,  ut  diutius  illorum  descriptioni  inbæreamus.  Yasa  renum  lym- 
pbatica,  cxrdinario  parum  apparentia,  duplicis  sunt  ordinis,  superficialia 
nempe  et  profunda,  quorum  radices  in  textu  organi  proprio  frequentem 
ineunt  anastomosim,  dum  trunci  majores  versus  scissuram  uniuntur,  unde 
ad  latera  arteriæ  aortæ  in  ganglia  lumbaria  terminantur. 

Duplici  substantia  constat  proprium  renum  parencliyma,  quod  magis 
illo  aliarum  glandularum  consistens  invenitur  ;  alia  externa  corticalis , 
interna  alia  tubulosa  nuncupatur.  Substantia  corticalis  circum  eirca  renes 
stratum  duarum  vel  trium  linearum  densitatem  adæquantem  efformans, 
fortiter  membranæ  fibrosæ  capsulari,  qua  hæc  organa  obvestiuntur,  ad- 
hæret.  Color  ejus  obscure  rubescens  est;  varias  in  tus  suppeditat  exten- 
siones  varia  efformantes  sepimenta,  intra  quæ  fasciæ  conoïdeæ  substantiæ 
tubulosæ  collocantur,  quorum  yolumen  imminuitur  versus  pelvim ,  a  qua 
adipis  ope  separantur.  Summa  cum  facilita  te  dilaceratur  substantia  hæc, 
quæ  granulis  solidis  minoris  voluminis,  per  extremitates  capillares  vena- 
rum  et  arteriarum  renalium  suppeditatis  conflari  videtur. 

Substantia  tubulosa  varias  efformat  fascias  conoïdeas,  volumine  inæ- 
quales,  substantia  corticali  undique  circumdatas;  basis  illarum  periferiam, 
a]Dex  autem  renis  pelvim  vel  scissuram  spectat.  Textus  ejus  ex  magno 
numéro  canalium  tenuium,  convergentium,  versus  conorum  apicem  valde 
ad  se  invicem  appropinquantium  constat;  cum  vasis  substantiæ  corticalis 
immédiate  continuantur,  et  ex  his  originem  ducunt.  Canales  lii  intus  per 
orificia  sibi  apposita  in  calices  aperiuntur.  Apices  conoïdei  tôt  elformant 
papillas,  e  quibus  continuo  stillicidio  fluit  urina,  quasque  pro  tertia  ha- 
huerunt  substantia  nonnulli  anatomici ,  quam  nomine  substantiæ  papillaris 
insignire  voluerunt.  Attamen  earum  structura  eadem  est,  quam  ilia  cono¬ 
rum,  quos  terminant,  et,  si  colorem  magis  parum  pallidum  excipias,  nulla 
inter  eas  datur  differentia.  Papillæ  hæ,  in  genere,  numéro  suo  conos  æqui- 

parant,  quanquam  tamen  non  raro  duo  coni  in  unam  terminentur  pa- 
pillam,  et  vice  versa  conus  unicus  in  duas  desinat  papillas.  Orificia  vero 
substantiæ  tubulosæ  ductuum  numéro  minori,  quamipsi  ductus  existunt  ; 
unde  patet,  quod  plures  ductus,  antequam  exterius  terminentur,  in  unum 
coalescant. 

Infundibula  parvi  sunt  ductus  membranacei,  multo  adipe  circumdati, 
qui  ex  una  parte  papillarum  circumferentiam  ambiunt,  ex  altéra  profunde 
in  pelvi  terniinantur.  Numerus  illorum  intra  sex  et  duodecim  ordinario 
variât,  ex  eo  quod  non  raro  infundibulum  unum  ad  plures  simul  papillas 
pertineat,  quo  in  casu  diameter  numéro  papillarum,  quas  amplectuntur , 
adæquatum  est. 

Pelvis  sacculus  est  membranaceus ,  partem  posteriorem  renis  occupans , 
oblongatus,  a  parte  anteriori  ad  posteriorem  applanatus,  irregulariter  ova- 
laris,  cujus  extremitas  inferior  cum  uretere  continuatur.  Ureteres  canales 
membranacei  cylindrici  sunt,  qui  oblique  pelvim  inter,  in  qua  desinunt, 
et  fundum  vesicæ  urinariæ,  in  qua  aperiuntur,  extenduntur. 

Vesica  receptaculum  est  musculo  membranaceum ,  conoïdeum ,  in 
cavitate  pelvis  rétro  ossa  pubis  et  ante  intestinum  rectum  ,  a  quo  in 
fæminis  utero  separatur,  collocatum.  Cavitas  ejus  deorsum  et  retrorsum 
dilatationem  exlnbet,  quæ  fundum  audit,  ubique  orificia  ureterum  repe- 
riuntur;  vesicæ  collum  antrorsum  et  deorsum  situm  obtinens  in  urethra 
terminatur.  Tribus  constat  vesica  membranis ,  interna  una  mucosa ,  media 
altéra  musculari,  tertia  denique  serosa  a  peritonæo  suppeditata.  Arteriæ 
vesicæ  ex  liypogastriea ,  umbilicali ,  iscbiatica ,  hæmorrboïdali  media  et 
pudenda  interna  originem  ducunt;  venæ  ejus,  arterias  numéro  superantes 
in  plexum  venosum  hypogastricum  exonerantur.  A  plexibus  sciatico  et 
hypogastrico  nervos  recipit  vesica,  dum  vasa  ejus  lymphatica  ex  tota  or- 
gani  superficie  nata  ductum  vasorum  sequentia  in  ganglia  liypogastrica 
aperiuntur.  Uretlira,  ductus  urinæ  excretorius,  a  collo  vesicæ  ad  extre- 
mitatem  glandis  extenditur.  Triplici  constat  portione,  posteriore  una  dicta 
prostatica,  media  altéra  membranacea,  tertia  anteriori  bulbosa,  quæ  per 
meatum  urinarium  terminatur. 

His  de  organis,  quæ  apparatum  urinarium  ad  mentem  plurimorum 

auctorum  exclusive  constituunt,  expositis,  quædam  possent  addi  de  vasis 
lymphaticis ,  quæ  communicationem  stomaclium  inter  et  vesicam  alunt:  at 
quum  omnia  Darwini  argumenta  circa  vasorum  lymphaticorum  actionem 
versentur  retrogradam,  descriptionem  liic  anatomicam  sicco  pede  transi- 
bimus,  ut  ad  explicationem  physiologicain  modi,  quo  urina  in  renes  secer- 
nitur,  nunc  deveniamus.  Nam  etsi  Darvvinus  contenderit,  quod  omnis  urina 
actione  renum  non  producatur,  hisce  tamen  organis  glandulosis  proprie- 
tates  reliquo  systemati  glandularum  proprias  non  denegavit,  et  certam 
urinæ  copiarn  per  activitatem  renum  a  sanguine  separari  admisit. 

DE  SECRETIONE  URINÆ. 

Vasa  lymphatica,  ad  varias  corporis  partes  dispersa,  ad  varias  internas 
cavitates  biantia,  et  inintimo  organorum  textu  penetrantia,  non  interrupto 
modo  et  activitate  sua  propria  moleculas  a  ntitritione  residuas,  liumo- 
resque  a  digestione  produetos,  necnon  illos,  qui  corporis  diversas  cavitates 
irrorant,  per  extremitates  suas  capillares  hauriunt.  Qui  omnes  humores 
partim  ad  usus  ulteriores  inservire,  partim  tanqnam  noxii  et  inutiles  per 
varia  corporis  emunctoria  ex  œconomia  expelli  debent.  Fluida  liæc,  quæ 
sic  per  ultimas  vasorum  absorbentium  radiculas  assumuntur,  ulterius  in 
vasis  lymphaticis  propulsa ,  di versa  transgrediuntur  ganglia  sic  dicta  lym- 
pbatica ,  in  quibus  elaborationi ,  cujus  indolem  nondum  determinare  po- 
tuerunt  naturæ  scrutatores ,  submittuntur ,  et  tandem  per  duos  ductus 
principes,  quorum  alter  fluida  a  capite  et  extremitatibus  superioribus 
provenientia ,  alter  autem  ilia  ab  infimis  corporis  partibus  transmittit,  in 
circulation^  torrentem  exonerantur.  Dum  nunc  in  systemate  circulatorio 
sanguineo  devenerunt,  cum  sanguine  venoso  pulmonum  actioni  subji- 
ciuntur,  exinde  per  arterias  ad  omnes  corporis  partes  propelluntur ,  et 
dum  alia  ad  organa  ,  quorum  nutritioni  inservire  debent,  diriguntur ;  ad 
faciem  liberam  membranarum ,  quas  irrigant ,  provehuntur  alia  ;  nonnulla 
etiam  omni  longiori  usui  inhabilia  facta,  versus  organa  renalia  protru- 
duntur,  ut  illorum  ministerio  foras  expellantur.  Sanguinis  itaque  in  renes 

appulsio  illorum  suscitât  actiyitatem,  vasa  renis  sécernentia,  sensilitate 
uiidique  propria  prædita,  in  massa  sanguinea,  quæ  continuo  substantiam 
renis  corticalem  humectât;  materiem,  quæ  urinæ  formandæ  idonea  est, 
agnoscunt,  dum  contractilitate,  qua  gaudent  etiam  omnino  peculiari ,  ex- 
tricant  humorem  hune  excrementitium ,  quem  Lotium  appellaverunt  an- 
tiquiores,  quandoquidem  ilium  tanquam  verum  habuerunt  lotium ,  quo  ex 
œconomia  omne  id,  quod  longiori  stagnatione  turhas  majores  producere 
yaleret,  eliminatur. 

Ula  urinæ  in  substantia  renum  corticali  secretio ,  non  interrupto 
modo  in  homine  saltem  sano  peragitur,  quamquam  alterno  angmento 
et  imminutioni  actionis  subjiciatur ,  uti  id  pro  reliquis  organis  secretoriis 
facile  potest  observari.  Activitatis  augmentum  in  primis  post  pastum 
conspicuum  est ,  quo  tempore  urina  abundantius  excernitur.  Urina 
autem  in  intima  renum  substantia  sécréta  per  yasa,  substantiam  tubu- 
losam  constituentia  ,  assumpta  ,  devehitur  ad  calices ,  in  quos  guttatim 
dilabitur.  Si  his ,  quæ  in  cadayere  observantur ,  fides  sit  adhibenda , 
urina  compressionis  yi  e  duitibus  substantiam  tubulosam  constituentibus 
expressa ,  turbida  est  et  eatenus  summopere  ab  ilia ,  quæ  ex  yisica  excer¬ 
nitur,  differt.  Dum  itaque  yasa  tubulosa  perreptat,  depuratur,  quando*- 
quidem  jam  omnes  veræ  urinæ  qualitates  acquisiverit ,  quum  ad  faciem 
liberam  papillarum  deveniens  in  calices  effunditur.  Ex  his  autem  in 
pelyim  transit,  quæ  pelvis  nil  aliud  est,  msi  expansio  ureterum,  per 
quas  ad  yesicam  ulterius  descendit.  Etsi  liquoris  progressio  directione 
ureterum  yerticali  aliquatenus  promoveatur ,  his  tamen  omnis  activités 
in  transmissione  urinæ  ex  renum  substantia  ad  vesicam  non  est  dene- 
ganda.  Ductus  hi,  uti  omnes  cæteræ  partes  organicæ ,  data  et  sibi  undi- 
que  propria ,  quæ  nullatenus  in  dubium  est  reyocanda ,  contractilitate 
non  destituuntur.  Huie  præterea  motui  et  arteriarum  pulsationes ,  et 
viscerum  abdominalium  succussus,  et  commotiones  a  corporis  exercita- 
tione  productas  fayere ,  omnibus  palam  est  intelligere. 

Continuo  illo  stillicidio  ex  uretere  utroque  urina  pervenit  ad  yesicam, 
cujus  parietes  distendit,  et  in  ea  accumulatur,  donec  quantitate  sua  et  qua- 
litate,  organum  illud  notabili  stimulo  afîiciens,  nos  de  necessitate  lotium 

expellendi  commonet.  Mechanismum,  quo  ilia  expulsio,  yoluntatis  imperio 
in  sanitatis  statu  submissa,  perpétra tur  in  posterum  indicabimus  ;  nunc 
prius  nobis  est  indagandum  in  media,  quibus  usa  est  provida  natura,  ut 
impediret,  ne  urina,  in  vesica  urinaria  perveniens ,  ex  ea  illico  expellatur; 
quomodo  urinæ  fluxus  ex  vesica  versus  renes  præpediatur  est  indicandum, 
et  denique  quænam  sunt  vires,  quibus  vesica  distendatur,  nobis  remanet 
exponendum.  Et  primum  quoad  vires,  quæ  urinam  exuretere  in  vesicam 
propellunt,  bæ  sat  suflicienterque  ex  generalibus,  quibus  submittuntur 
fluida,  dura  e  cavitate  minori  in  majorem  transferuntur,  physicis  legibus 
explicantur,  ut  amplius  in  hanc  explicationem  inhærere  inutile  judicemus. 

Ne  urina  ex  vesica  in  ureteres  refluât,  et  ipsa  illorum  positio  necnon 
structura  anatomica  valdopere  obstant.  Ductus  enim  illi,  antequam  in 
vesicam  desinant,  per  spatium  aliquarum  linearum  tunicam  muscularem 
inter  etmucosam  proserpunt,  et  orifîciis  ipsa  cavitate  magis  augustatis  in 
vesicam  pénétrant.  Hoc  autem  in  puncto,  valvula,  quam  suppeditat  mem- 
brana  interna,  muniuntur,  quæ  valvula  orificiis  eo  melius  adapta  tur,  quod 
urina  in  vesica  contenta ,  parietes  ejus  distendendo,  exactius  membranas, 
quibus  efformantur  quæque  ureteres  certo  spatio  ambiunt,  sibi  invicem 
applicet.  Nonnullis  tamen  in  casibus  pathologicis  bæc  aliquando,  dum 
nempe  nimium  destenditur  vesica ,  superatur  resistentia ,  quod  si  locum 
liabeat  urina  in  ureteres  regurgitans  illorum  volumen  liunc  in  modum 
non  raro  adauget,  ut  diametrern  intestini  tenuis  adæquent. 

Quoad  potentias,  quæ  urinam  in  vesica  retinere  valent,  ad  sequentes 
facile  reduci  possunt:  contractio  spbincteris,  annuli  muscularis ,  quo  in¬ 
ter  num  uretbræ  orificium  cingitur ,  ipsius  urethræ  obliquitas  ;  necnon 
actio  fibrarum  anteriorum  musculi  elevatoris  ani ,  qui  collum  vesicæ 
amplectitur.  Hic  arduum  foret  determinare  tempus,  quo  urina,  illæsa 
manente  sanitate ,  in  vesica  stagnare  possit.  "Y  ariat  pro  ipsius  organi 
capacitate,  statu  sano  vel  morboso,  sensilitatis  gradu,  consuetudinis  vi, 
ipsius  urinæ  quantitate,  qualitate  et  multis  aliis  circumstantiis,  quas 
longum  esset  allegare.  Sic  v.  g.  quibus  morbose  afiicitur  vesica  ,  hi  ad 
frequentem  lotii  expulsionem  sæpius  promoventur:  senex  autem,  cuj us 
pro  maxima  parte  extincta  est  vis  sentifera,  rarius  urinas  emittit,  dum 


(  >3  ) 

substantiæ  nonnullæ  acres  urinæ  qualitates  tam  noxias  communicant,  aut 
ejus  tanta  copia  secretionem  producunt ,  ut  quoTis  momento  expellatur. 
Quum  vero  per  temporis  spatium  plus  minusve  longum  lotium  in  yesica 
remansit;  nécessitas  liquorem  excrementitium  foras  protrudere  ab  bo- 
mine  persentitur,  quæ  ingrata  per  pelvim  dispersa  necnon  per  tractum 
urethræ  extensa  sensatione  manifestatur.  Contrahitur  itaque  yesica  et 
urina  ex  œconomia  expellitur. 

Hune  yerum  et  unicum  secretionis  urinariæ ,  cujus  hic  innumeras 
modificationes ,  theseos  angustiis  circumscriptus,  non  afferam,  esse  fontem 
ex  bis  physiologi  fere  omnes  deducunt  quæ  observantur  in  modum  agendi 
reliquarum  glandularum ,  quæ  omnes  ex  sanguine  humores  suos  extri- 
cant ,  etsi  tamen  nonnulla  phœnomena,  quoad  secretionis  urinariæ  va- 
rietates  animadvertenda,  ægre  generalibus,  quæ  glandulas  regunt,  regulis 
accommodentur ,  talia  sunt  :  præsentia  quorumdam  principiorum ,  quæ 
antea  cum  alimentis  in  ventriculo  fuerunt  introducta;  celeritas  qua  po- 
tulenta  quædam  assumpta ,  subito  cum  urina  ejiciuntur.  Quæ  omnia 
jam  ab  antiquo  tempore  fuerunt  obseryata,  quamquam  nulla  ejus  phœ- 
nomeni  data  fuerat  explicatio  usque  ad  tempus  Darwini ,  qui  yiam  magis 
directam ,  quam  eam  systematis  circulatorii  ope  existentem  æstimans , 
illam  vasis  adscripsit  lympbaticis  quæ  sola  sunt  organa  talem  constituen- 
tia  communicationem ,  illisque  actionem  attribuit  retrogradam  naturalem  , 
quæ  certis  sub  circumstantiis  fluida  directe  a  yentriculo  ad  vesicam 
deferret.  Quum  autem  tam  novam  opinionem  emittere  haud  sufficeret; 
assertionem  stabilire  conatus  suam  observa tis  et  experimentis  quæ  nunc 
successive  examini  submittemus. 


DE  AGTIONE  YASORUM  LYMPÜATICORUM  RETROGRADA. 

Darwinus ,  expositis  origine,  decursu  et  terminatione  vasorum  lym- 
phaticorum  illorumque  gangliorum,  in  peculiarem  usum  yalyularum, 
quibus  lioc  uti  venosum  systema  abundat,  inquirens,  illas  tanquam  ab- 
solute  ad  fluidorum  progressionem  necessarias  non  aspicit  et  hanc  opi- 

nionem  observatione  ex  analontia  comparata  desumpta  firmare  tentât. 
Piscium  ,  inquit ,  systema  lymphaticum  valvulis  dedti'tuitür.  Quod  apnd 
pisces  ad  lymphæ  progressionem  hæ  valvulæ  sint  inutiles  exinde  palet,  at 
nimia  homineni  inter  et  pisces  datur  differentia  ut  umqnarn  inter  illos 
comparatio  iniri  possit.  Eodem  jure  dixisset  Darwinus  quod  in  bomine 
calidior  lyinpbæ  temperatura  si t  inutilis  quia  piscium  lympba  multo 
minori  temperaturæ  gradu  donetur.  lias  valvulas  tamquam  summæ  uti- 
litatis  in  vasa  lymphatica  habemus  et  sane  provida  natura  eas  tam 
larga  manu  in  hoc  organorum  systemate  non  profuclisset,  nisi  fluidorum 
adscensum  contra  pondus  specificum  promovere  debuissent.  Bis  præ- 
missis ,  ad  examen  systematis  absorbentis  in  statu  patliologico  progre- 
diens  Darwinus ,  contendit  ;  innumeras  valvulas ,  quæ  primo  aspectu 
insuperabile  fluidorum  regressui  obstaculum  constituere  videntur,  ali— 
quando  superari  posse ,  ita  ut  lymphæ  regurgitatio  locum  liabere  possit. 
»  Quum  enim  hæ  valvulæ ,  in  vasis  vita  præditis  collocentur ,  quum 
»  ipsæ  præterea  vitalitatem  possideant  et  in  motibus  illis  naturalibus 
))  qui  absorptioni  necnon  lmmorum  propulsioni  inserviunt ,  summe  sint 
»  irritabiles,  fleri  possét  ut,  certis  in  morbis ,  in  quibus  valvulæ  îllæ 
»  vel  ipsa  vasa  fortiter  stimulantur ,  motum  exerceant  insolitum  aut 
»  omnino  évadant  paralyticæ  ;  ita  quidem  ut  tempore  diastôlis  bujus 
>)  partis  canalis  in  qua  inseritur  valvula ,  bæc  tain  exacte  non  occluda- 
))  tur  ut  omnis  lymphæ  aut  cbyli  regressus  impediri  valeat.  Bæc  sup- 
))  positio ,  tanquam  possibilis  habita  ,  certum  probabilitatis  gradurn  sibi 
»  yindicat ,  si  attendatur  quanam  cum  facilita  te  liydrargirus ,  aqua  et 
»  aer  vasis  lympbaticis,  in  sensu  fluidorum  progressioni  cæteroquin  con- 
»trario,  injecta,  valvularum  resistentiam  superant.” 

Bis  respondeo  quod  ,  in  omni  scientia  et  in  re  medica  præ  reliquis , 
dum  argumentis  ideam  novam  quamdam  stabilire  voluinus ,  non  est  agen- 
dum  de  illis  quæ  fleri  possent ,  ne  quidem  de  illis  quæ  certum  probabi¬ 
litatis  gradurn  præ  se  ferunt ,  sed  de  illis  tantummodo  quæ  révéra  sunt,  nec 
ne.  Atqui  quæ  in  medium  protulit  argumenta  sane  omnibus  numeris 
absoluta  non  sunt.  Summa  enim  bæc  vasorum  et  valvularum  irritabili- 
tas  non  nisi  gratuita  et  nullatenus  demonstrata  est  suppositio  ;  quin  imo 
si  illis  quæ  probabilia  sunt  fldem  esset  adhibendum ,  vasa  ea  obtusa 

tantum  irritabilitate  gaudere  dicerem,  quam  valde  lentores  motuum  et 
frequentes  hujus  systematis  stases  demonstrant.  Quoad  injectiones  in 
cadavere  et  in  animalibus  etiam  vivis  institutæ ,  hæ  parum  certe  ad 
fluidorum  moturn  retrogradum  comprobandum  conferre  valent,  quænam 
enim  valvularum  fuerit  resistentia  aut  vitalitas,  banc  per  vim  mecba- 
nicam  instrumenti  injectionibus  inservientis  posse  superari  facile  patet; 
at  exinde  non  sequi  quod  res  in  statu  naturali  ita  sese  babeat  quisque 
etiam  facile  intelligit. 

Sequens  institutum  experimentum  ope  vesicæ  bovinæ  quam  ita  subver- 
tit  Darwinus  ut  membrana  ejus  mucosa  externa  ,  serosa  autem  interna 
ûeret  quamque  postea  adimplevit  aqua  quæ  guttatim  ex  ilia  stillabat;  liis 
etiam  annumerandum  est  mediis  quibus  abutuntur  experimentatores , 
dum  ex  illis  quæ  in  cadavere  observantur,  conclusiones  ad  bominem  vivuno, 
et  in  statu  sano  degentem  accommodant.  Etenim  lioc  in  casu  æque  per 
vasa  lymphatica,  venosa  et  arteriosa  profluere  poterataqua,  dum  ex  altéra 
parte  vasa  ilia  vitâ  destituuntur.  Quod  luculenter  præterea  comprobat 
fluidum  non  nisi  legibus  pbysicis  motum  fuisse  ex  eo  apparet  quod  aqua 
ita  abundantius  fluebat  quam  dum  mucosa  membrana  internam  vesicæ 
paginam  efformabat. 

Yariis  bis  et  insufficientibus  allatis  argumentis,  ad  alia  devenit 
quæ  per  analogiam  ex  organis  valvulis  etiam  scatentibus  et  in  statu 
morboso  versantibus  desumuntur,  quæque  primo  aspectu  ejus  tbeoriæ 
favere  videntur.  Itaque  casum  alfert  in  quo  valvulæ,  ad  originem 
arteriæ  aortæ  obviæ,  scirrbosæ  factæ,  interruptiones  in  pulsu  cordisque 
palpitationes  producere  potuerant,  sanguinis  regressu,  ad  mentem  ejus, 
versus  cor  libero  manente.  At  tali  in  circumstantia  status  patbologicus 
hujus  naturæ  tam  prope  ad  cor  existens,  jam  sufficientem  in  se  turbarum 
hujus  organi  rationem  continet ;  quibus  addere  licet  quod  scirrbus ,  in 
valvulis  aortæ  hærens,  lumen  arteriæ  istius  ma joris  obstruendo  et  itaque 
sanguinis  propulsionem  jmpediendo  ,  supra  commemorata  symptomata 
producere  possit. 

Nec  id  quod  suh  actu  vomitus  observat.ur,  magis  Darwini  hypotbesim 
corroborare  facile  patebit.  hevcra  quidem  eu  J  lu  s  negabit,  alimenta  in 
ventriculo  contenta,  cliylum  intestinorum  tractum  occupantem,  materies 

ipsas  fæcales  infimam  canalis  alimentafis  partem  obsidentes,  aliquando  per 
motum  retrogradum  intestinorum  stomachi  et  æsopbagi  ad  oris  cavitatem 
pervenisse  et  ea  via  foras  ejecta  fuisse;  at  multis  et  validis  motus  ilie 
antiperistalticus  juvatur  potentiis  secundanis  quæ  in  va  sis  lympbaticis 
frustra  desiderantur.  Summa  præterea  valvulas  vasorum  absorbentiuni 
inter  et  eas  quæ  canalem  obsident  intestinalem  intercedit  differentia  tam 
pro  numéro  quam  pro  volumine  et  forma  pecubari.  Dum  convellitur 
stomaclius  unius  tantummodo  valvulæ  superanda  est  resistentia ,  cum  e 
contra  valvulis  multis  scatet  systema  absorbens;  denique  quum  satis  raro 
observetur  quod  materies  fæcalis  sursum  per  os  ejiciatur  et  id  quidem  in 
casibus  ubi  omnis  alia  via  occluditur,  facile  est  intelligere  lioc  phoeno- 
menum  ex  eo  pendere  quod  valvula  iliaca ,  pylorica  necnon  cardiaca 
summopere  buic  motui  obstent  retrogrado.  Hæc  autem  resistentia  præci- 
pue  in  valvula  ileo-cæcali  insignis  reperitur  et  tanta  est  ejus  constrictio  ut 
aliquando  fortioribus  résistât  injectionibus,  quanquam  etiam  aliquando 
majori  vi  devici  possit  uti  id  demonstravit  De  Haen  qui  tanta  vi  majorem 
aquæ  quantitatem  in  intestino  recto  canis  injecit  ut  per  oris  cavitatem 
proflueret.  Quod  tentamen,  motui  vasorum  lympbaticorum  favens  habere 
non  possumus. 

Exinde  alia  in  systemate  venoso  instituta  observata  afferuntur  et  inter  ilia 
quæ  fluidorum  lympbaticorum  regressui  arridere  videntur  sequens  summi 
Halleri  est  animadvertendum.  Præstantissimus  ille  pbysiologus  non  raro , 
in  animantibus  morientibus,  motum  retrogradum  sanguinis  in  venis  a 
corde  usque  ad  artuum  extremitates  observa  vit.  Quum  vero  omnes  venæ 
cor  inter  et  extremitates  suas  unicam  saltem  habeant  valvulam,  extra 
dubium  est  quod  in  hoc  animalis  statu  morboso ,  sanguis  per  valvulas 
venarum  refluât.  Hanc  Halleri  observationem  in  dubium  revocare  sane 
ab  animo  aîienum  est,  attamen  cum  Darwino  concludere  abstinebo  quod  : 
«  ex  strictiori  analogia  maxime  probabile  sit  fluida  vasis  lymphaticis  con¬ 
tenta,  in  bac  uïtima  animalis  vitæ  perîodo,  simili  agitata  esse  regurgita- 
tione ,  lympliamque ,  superata  valvularum  resistentia ,  eisdem  exire  orificiis 
quæ  ejus  absorptioni  præsunt  aut  progressionem  facilitant.”  Fluidorum 
enim  lympbaticorum  circulatio  observationibus  ne  quidem  microscopicis 
submitti  non  posse  notum  est.  Præterea  leges  analogiæ  tam  late  extensas 

esse  ut  ab  uno  organorum  systemate  ad  aliud  transmitti  queant  lue  etiam 
concedere  non  possumus;  quæ  leges  forsan  ex  una  systematis  organici 
parte  ad  aliam,  ad  mentem  nestram,  unice  extendi  deberent  ;  et  révéra 
ex  eo  quod  motus  ille  sanguinis  in  venis  observe  tur,  non  sequitur  eum- 
dem  in  vasis  lympliaticis  locum  habere  ;  summopere  enim  inter  se  hæc 
duo  organica  systemata  différant  ;  dum  ex  altéra  parte  vix  Darwini  opi- 
nioni  prodesset  taie  observatum  ex  animali  ultimum  spiritum  ducente 
depromptum,  quo  enim  momento  omnes  ad  unam  functiones  summis  et 
insolitis  turbis  pervertuntur,  dum  e  contra  functionum  integritatem  re- 
quirit  vasorum  absorbentium  motus  retrogradus  qui,  stante  sanitate,  nec 
in  liis  nec  in  venis  observatur.  Quin  imo  si  bæc  vasorum  actio  rétro¬ 
grada  undique  esset  tam  bene  stabilita  ut,  in  homine  sano  et  vegeto , 
lympba  cc  valvularum  resistentia  superata ,  per  eadem  orificia  quæ  absorp- 
tioni  inserviunt,  exire  possit^  tune  adliuc  demonstrandum  superesset  quod 
vasa  ilia  fluidum  ex  ventriculo  ad  vesicam  tramittere  possint.  Nam  bic, 
præter  motum  retrogradum  quo  vasa  lympbatica  lympbam  versus  orificia, 
quæ  absorptioni  inserviunt ,  retropellere  passunt,  requiritur  peculiaris  actio 
qua  fluidum  in  ventriculo  productum  ad  vasa  lympbatica  urinariæ  per- 
venire  possit.  En  quæ  desuper  in  medium  proferuntur  præcipua  argumenta. 

D1'  Krutzenstein  canis  ureteres  ex  utroque  latere  ligatura  constrinxit 
omnemque  ex  vesica  ope  catbeteris  urinam  eduxit.  Attamen ,  post  par- 
vum  temporis  spatium  ingentem  potulenti  copiam  ingurgitavit  animal  et 
non  multo  post  magnam  urinæ  quantitatem  emisit.  Quod  tentamen  ma- 
joris  esset  momenti  et  sine  ullo  dubio  viam  qualemcumque  vesicam  inter 
et  stomaebum  demonstraret ,  ni  nimium  discreparet  cum  eodem  experi- 
mento  a  professore  Richerand  instituto ,  qui  illud  repetiit  primum  in 
cuniculo ,  dein  in  fele  quorum  ureteribus  ligaturas  applicavit.  Cuniculus 
septimo  die ,  felis  autem  quinto  operationi  succubuit ,  apud  utrumque 
vesica  omni  modo  urina  vacua  fuit  reperta,  dum  ureteres  supra  ligatu- 
ram  neenon  ipsi  renes  urina  turgebant.  Corpus  illorum  odorem  spargebat 
urinæ  manifestum. 

Urinam,  certis  in  morbis,  post  cornpletam  renum  suppurationem  aut 
eorum  plenariam  destructionem ,  fluere  ad  vesicam  non  desinere,  ægn 
erit  admittendum  et  experimentis  in  animantibus  vivis  institutis  undion. 

répugnât.  Extirpato  enirn  rene  uno  aut  altero,  urinæ  secretio  adliuc  perstat 
dum  e  contra  utriusque  renis  simul  ablationem  plenaria  urinæ  secuta  est 
suppressio  qnæ  semper  lethalis»  facta  est.  Atqui  extra  omnem  dubitatio- 
nis  aleam  ponitur  quod  animalia  ,  reliquis  cæteroquin  paribus,  inulto 
facilius  quam  ipse  bomo  variis  operationibus ,  expérimenta  faciendi 
causa  institutis,  résistant.  Si  vero  liæc  renis  utriusque  oblationi  nun- 
quam  resistere  potuerunt ,  difficile  intelïigitur  quomodo  subjecta  quæ- 
dani  turbas  a  renibus  suppuratis  productas,  necnon  functionum  inter- 
ruptionem  tara  manifestam  sufferre  potuerint.  Taies  suppurationes  tam 
generales  non  esse  nos  arbitramur  et  certain  renis  suppurali  portionem 
satis  integram  remanere  ut  bac  functio  secretoria  aliquatenus  sustente- 
tur  putamus. 

Ultimum  denique  quod  instituit  periculum  ,  quodque  majoris  esse 
momenti  proclamât  Danvinus  est  sequens:  »  Unus  ex  amicis,  inquit, 
repetitis  vicibus ,  potum  assumpsit  spirituosum  frigidum  atque  dilatum 
( punch )  donec  se  vi  liquoris  parumper  sopitum  sinsiit;  tune  magnam 
urinæ  quantitatem ,  coloris  expertis ,  emisit.  Deinde  nitratis  potassæ 
eodern  liquore  solutæ  draebmas  duas  superbibit  et  asparagas  numéro 
circiter  yigenti  manclucavit  potum  spirituosum  continuando.  Primum 
quod  expulit  lotium  clarum  et  odoris  erat  expers ,  paulo  autem  post 
aliam  quantitatem  leyiter  coloratam  et  asparagas  odore  redolentem  ejecit. 
Dein  illi  in  braebio  unciarum  quatuor  yenæ  sectio  est  instituta  et  odor  , 
in  urina  obvius ,  in  sanguine  nullatenus  erat  obseryandus.  Chartæ 
frustulum  in  sanguinis  sero  immersum  ,  exsiccatum  et  postea  igni  ex- 
positum  ne  minimæ  nitri  particulæ  præsentiam  demonstrayit;  dum  aliud 
ejusdern  chartæ  frustulum  urina  prius  madefactum  et  postea  ,exsiccatum 
combustione  sua  aperte  hujus  salis  yestigia  indicavit.  »  Unde  deducit 
quod  in  ebrietatis  principio  quædam  fluida  ,  aliam  quam  suppedit  sys- 
tema  circulatorium  sanguineum ,  yiam  invenire  debeant  ;  quum  vero 
yasa  intestinorum  absorbentia  frequenti  anastomosi  yasis  lymphaticis 
urinariis  uniuntur  et  nulla  alia  datur  communicatio  ;  fluida  ilia ,  per 
ramum  urinarium  vasorum  lymphaticorum  ,  quorum  motus ,  perstante 
hoc  ebrietatis  statu,  invertuntur,  ad  vesicam  propelli  asserit.  Cujus  ar- 
gumenti  vim  baud  suffîcientem  esse  ex  sequentihus  patebit.  Quum  enim 

debilis  atque  dilutus  esset  potus  spirituosus  quo  usus  est  ille  vir,  lente 
tantummodo  et  non  niai  post  sat  notabile  temporis  spatium  locum 
habere  potuit  afFectio  eerëbralis,  unde  hoc  temporis  intervallo  partem 
potulenti  aquosam  a  vasis  lymphaticis  absorberi,  in  sanguinis  circulum 
deponi  et  exinde  per  arterias  ad  organa  renalia  deferri  potuisse  intelli- 
gendurn  est.  Præterea  si  dolor,  moeror,  tristitia  in  glandulam  lacryma- 
lem  specialem  déterminent  actionem  qua  ad  majorem  lacrymarum  se- 
cretionem  promovetur,  et  tanta  ilîarum  sit  copia,  datisque  in  circum- 
stantiis  tamdin  perstet  excretio,  ut,  ratione  habita  ad  volumen  utriusque 
organi,  renum  secretionem  longe  superet;  si  alimentorum  in  ore  præ- 
sentia  illico  magnam  in  glandnlis  salivalibus  determinet  salivæ  se  et 
excretionem ;  si  in  glande  pénis  sub  æstu  yenereo  productus  stimulus, 
spermatis  ejaculationem  producere  possit,  taies  etiam  ex  analogia  striction, 
organa  renalia  peculiares  agnoscere  stimulos,  qui  eorum  secretionem  pro- 
moveant,  erit  concedendum  et  alimentorum  potulentorumque  in  stomacho 
præsentiam  majorem  urinæ  qnantitatem  producere  quotidiana  obseryatione 
constat.  Nec  obseryata  ope  nitratis  potassæ  obtenta  vasorum  lymphaticorum 
motum  retrogradum  confirmare  possunt.  Nec  bilis  enim ,  nec  aliorum  hu- 
morum  seeretorum  vestigia  in  sanguine  reperiuntur  et  tamen  ex  illo 
extricari  nullum  desuper  est  movendum  dubium.  Denique  quod  omnino 
Darwini  hypothesi  répugnât  observatum  est  sequens: 

Potus  coffeæ  assuraptus ,  paulo  ,post  urinæ  undique  aquosæ  et  satis 
copiosæ  emissionem  producit;  si  yero  altéra  yice,  eadem  quantitas  infusi, 
magis  tamen  saturati,  deglutiatur,  urinæ  limpidiores  simul  et  copiosio- 
res  emittuntur.  Quod  phœnomenon  ,  si  absorptioni  vasorum  lymphati¬ 
corum  urmaiiorum  esset  adscribendum ,  in  utroque  casu  eamdem  urinæ 
quantitatem  producere  debuisset.  Hic  Darwinum  in  varias,  quas  pro  yariis 
afFectionibus  morbosis  in  medium  protulit  explication  es ,  non  insequemur, 
quandoquidem  lise  motui  vasorum  lymphaticorum  retrogrado  ut  plurimum 
innittantur,  lnijus  aiitem  opinionem  sat  suffi cienterque  impugnasse  cre- 
dimus  ut  illi  nullomodo  assentiri  possit.  Si  yero  nunc  petatur  quænam 
sit  vera  seeretionis  urinariæ  scaturigo,  liane  undique  illi  reliquarum  glan- 
dularum  analogam  esse,  cum  majori  physiologorum  numéro  respondemus. 

POSITIONES  MEDICÆ. 


i. 

Motus  elevationis  et  depressionis  cerebri ,  arteriarum  pulsationibus 
isoclironos,  ad  vitam  sustentandam  necessarios  esse,  nulla  hucusque  de- 
monstrarunt  expérimenta. 

II. 

Sententiæ  auctorum ,  qui  debilitatem  vermium  generationi  favere  cre- 
dunt,  assentire  non  possumus. 

III. 

Motus  corporis,  repleto  stomacho,  in  universum  non  sunt  suadendi. 

IV. 

Quamquam  conceptionem  in  ovariis  locum  liabere  contendant  plurimi 
pbysiologi,  hæc  tamen  opinio  nullis  confirmatur  experimentis. 

y. 

Fluidorum  deglutitio  eâ  solidorum  difficilior  perperam  proclamatur. 

YI. 

Positionem  illam  fœtus  in  utero  materno,  in  qua  caput  deorsiun, 
pedes  autem  sursum  spectant,  nullatenus  a  legibus  gravitatis  deduci 
posse  autumamus. 

VII. 

Etsi  dicat  cl.  Louis  :  Les  opérations  chirurgicales  deviendront  moins 
sûres  j  lorsqu  on  attachera  aux  moyens  même 3  V habilité  qui  doit  les 
diriger j  contrariam  tamen  amplector  opinionem. 

Nihil  quod  Legibus  .Academicis 
contrarium  sit,  inveni. 

J.  C.  VAN  ROTTERDAM,  Dec. 

